b"\n_START_ARTICLE_\nVila Maria\n_START_SECTION_\nDescripci\xc3\xb3\n_START_PARAGRAPH_\nL'edifici est\xc3\xa0 situat al carrer del Raval n\xc2\xba1. Ocupa un extrem d'illa i t\xc3\xa9 un pati lateral. \xc3\x89s de planta quadrada i consta de planta baixa i dos pisos. L'acc\xc3\xa9s est\xc3\xa0 situat a la fa\xc3\xa7ana que d\xc3\xb3na al jard\xc3\xad, on hi ha un porxo format per arqueres i columnes que suporten una terrassa. Hi ha combinaci\xc3\xb3 d'obertures rectangulars i circulars. L'edifici es corona per una cornisa i un terrat. Cal destacar la balustrada i els esgrafiats de la fa\xc3\xa7ana, de motius florals, d'est\xc3\xa8tica noucentista. La Vil\xc2\xb7la Maria va ser bastida l'any 1924, d'acord amb la inscripci\xc3\xb3 que figura al coronament de la fa\xc3\xa7ana."